ΓΡΑΠΤΗ ΕΡΩΤΗΣΗ E-1848/01

υποβολή: Angelika Niebler (PPE-DE) προς την Επιτροπή

(26 Ιουνίου 2001)

Θέμα: Χρήση γεωπληροφοριών στα κράτη μέλη της Ευρωπαϊκής Ένωσης

Οι γεωπληροφορίες (δηλ. τα τοπικά και χωρικά στοιχεία που περιγράφουν κάθε χώρα) αποτελούν σημαντικό τμήμα τωνφιστάμενων γνώσεων στους τομείς των σύγχρονων επιστημών πληροφορίας και επικοινωνίας. Είναι αναγκαίες σε κάθε επίπεδο της διοίκησης, της οικονομίας, της επιστήμης αλλά και της καθημερινής ζωής του πολίτη. Αποτελούν τη βάση των σχεδιασμένων ενεργειών σε πληθώρα τομέων όπως σε σχέδιαποδομής στον τομέα της ενέργειας, της ύδρευσης και των τηλεπικοινωνιών. Χρησιμοποιούνται επίσης στη διαχείριση αποβλήτων, την τηλεματική καθώς και στην προστασία του περιβάλλοντος και στον ασφαλιστικό τομέα. Οι πληροφορίες αυτές αποτελούν, παγκοσμίως, οικονομικό αγαθό με ολοένα αυξανόμενη σημασία. Το αν είναι διαθέσιμες ή όχι συνιστά σημαντική προϋπόθεση αποφάσεων για την εγκατάσταση σε ορισμένο τόπο καθώς και για επενδύσεις. Οι ΗΠΑ ενισχύουν τη δημιουργίαποδομής για τη διαχείριση ανάλογων πληροφοριών με 7 δισεκατομμύρια δολάρια ετησίως.

1. Σε ποιό βαθμό παρακολουθεί η Επιτροπή την πρακτική εφαρμογή καθώς και τις εξελίξεις στα κράτη μέλη αναφορικά με τη διαμόρφωση και τη συλλογή γεωστοιχείων και τη διάθεση αυτών στους ενδιαφερομένους (πρόσβαση στα στοιχεία);

2. Συμμερίζεται η Επιτροπή την άποψη ότι για τη δημιουργία εσωτερικής αγοράς γεωστοιχείων θα ήταν απαραίτητος ο καθορισμός ελάχιστων προϋποθέσεων σε κοινοτικό επίπεδο, οι οποίες θα προβλέπουν διαφανείς διαδικασίες για τη μελέτη, συλλογή και διάθεση των στοιχείων αυτών;

3. Θα έπρεπε, κατά την άποψη της Επιτροπής, να βελτιωθεί η συνεργασία των αρμόδιων για τη διαχείριση γεωστοιχείωνπηρεσιών στα κράτη μέλη; Σε ποιό βαθμό θα μπορούσε να χρησιμοποιηθεί κοινοτική χρηματοδότηση για το σκοπό αυτό;

Απάντηση του κ. Solbes Mira εξ ονόματος της Επιτροπής

(18 Σεπτεμβρίου 2001)

1. Για την εξυπηρέτηση των εσωτερικών της αναγκών, η Επιτροπή έχει δημιουργήσει μια γεωγραφική βάση δεδομένων αναφοράς (GISCO), στην οποία έχουν πρόσβαση όλες οιπηρεσίες της, ενώ επίσης χρησιμοποιείται από το Κοινό Κέντρο Έρευνών της Ispra και την Ευρωπαϊκή Υπηρεσία Περιβάλλοντος. Η εν λόγω βάση δεδομένων περιλαμβάνει τοπογραφικά και θεματικά δεδομένα γενικού ενδιαφέροντος σε κλίμακες που κυμαίνονται μεταξύ 1:100 000 και 1:10 000 000. Τα δεδομένα προέρχονται από διάφορες πηγές. Οι χαρτογραφικέςπηρεσίες, οι οποίες δημιούργησαν μια δομή (Eurogeographics - http://www.eurogeographics.org) με αποστολή το συντονισμό και το σχεδιασμό ευρωπαϊκών προϊόντων (συστήματα μεταδεδομένων, τοπογραφικές βάσεις αναφοράς, κ.λπ.), εναρμόνισαν και παρείχαν τα κύρια χαρακτηριστικά των τοπικών διοικητικών μονάδων.

Εκτός από τη δραστηριότητα αυτή, η Επιτροπή ούτε παρακολουθεί ούτε επεμβαίνει στην απόκτηση και στη συγκέντρωση γεωγραφικών πληροφοριών στα κράτη μέλη.

2.-3. Η Επιτροπήλοποιεί σήμερα μια σειρά πρωτοβουλιών που, με διάφορους τρόπους, ενισχύουν και προωθούν τη γεωγραφική πληροφόρηση και, μεσοπρόθεσμα, μπορεί να οδηγήσουν στην εγκαθίδρυση μιας ευρωπαϊκήςποδομής γεωγραφικών πληροφοριών.

Δύο κοινοτικά προγράμματα - το πρόγραμμα Τεχνολογίες της κοινωνίας της πληροφορίας, στο ευρύτερο πλαίσιο του 5ου προγράμματος πλαισίου έρευνας, τεχνολογικής ανάπτυξης και επίδειξης, και το πρόγραμμα eContent (Ευρωπαϊκό ψηφιακό περιεχόμενο στα παγκόσμια δίκτυα) το οποίο συμβάλλει στηνλοποίηση της πρωτοβουλίας eEurope -ποστηρίζουν δραστηριότητες στον τομέα της τεχνολογικής έρευνας και της παραγωγής, διάδοσης και χρήσης ευρωπαϊκού ψηφιακού περιεχομένου. Αμφότερα έχουν ως ιδιαίτερο στόχο τη γεωγραφική πληροφόρηση, και ιδίως θέματα όπως τα μεταδεδομένα, τη διαλειτουργικότητα, τα πρότυπα, τα δεδομένα αναφοράς, την πρόσβαση και τη χρήση δεδομένων. Το πρόγραμμα Τεχνολογίες της κοινωνίας της πληροφορίας προβλέπει ειδική πρόσκληση γιαποβολή προτάσεων σχετικά με τη χρήση γεωγραφικών πληροφοριών. Τα σχέδια που θα επιλεγούν θαλοποιηθούν τα προσεχή χρόνια, συμβάλλοντας σημαντικά, από κοινού με τα ήδη εκτελούμενα σχέδια, στη δημιουργία ενός ευρωπαϊκού οράματος γεωγραφικών πληροφοριών. Το πρόγραμμα eContent, που καλύπτει την περίοδο 2001-2004, θα συμβάλει επίσης, μέσω των επιλεγμένων σχεδίων, στη βελτίωση της πρόσβασης και της αξιοποίησης των πληροφοριών του δημόσιου τομέα.

Σε ανακοίνωση της Επιτροπής, σε συνέχεια της Πράσινης Βίβλου Πληροφορίες του δημόσιου τομέα: ένας βασικός πόρος για την Ευρώπη(1) που εγκρίθηκε στις 20 Ιανουαρίου 1999, θα καθορίζονται ευρωπαϊκές πρωτοβουλίες και συστήματα για γεωγραφικές πληροφορίες στο γενικότερο πλαίσιο των πληροφοριών του δημόσιου τομέα. Η ανακοίνωση eEurope 2000: Δημιουργία κοινοτικού πλαισίου για την εκμετάλλευση πληροφοριών του δημόσιου τομέα θα βασίζεται στις αντιδράσεις στην Πράσινη Βίβλο και στις εμπειρίες των περασμένων δύο ετών και θα παρουσιάσει μια συντονισμένη δέσμη μέτρων, στην οποία θα περιλαμβάνονται προτάσεις νομοθετικού πλαισίου για την αξιοποίηση των πληροφοριών του δημόσιου τομέα, η ενημέρωση των πολιτικών των κοινοτικών θεσμικών οργάνων όσον αφορά την αξιοποίηση των κοινοτικών πληροφοριών, και η συγκρότηση ομάδας εργασίας για την προώθηση των δημόσιων ψηφιακών δεδομένων. Στις συζητήσεις που πραγματοποιούνται για τη σύνταξη της ανακοίνωσης εξετάζεται διεξοδικά ο ρόλος που πρέπει να διαδραματίσει η Κοινότητα με γνώμονα, αφενός, τα συντονιστικά της καθήκοντα και, αφετέρου, την αρχή της επικουρικότητας.

Συγκεκριμένα, ορισμένες νομοθετικές πρωτοβουλίες θεσπίζουν κανόνες για τη συγκέντρωση και τη διαβίβαση δεδομένων από τα κράτη μέλη στην Επιτροπή. Το πλαίσιο αυτό, που σήμερα εφαρμόζεται σε συγκεκριμένους τομείς (π.χ. περιβάλλον) συμβάλλει στον καθορισμό κοινών ευρωπαϊκών κανόνων.

Τέλος, η ίδια η Επιτροπή έχει συγκροτήσει από τα τέλη του 1999 μια εσωτερική ενδοϋπηρεσιακή ομάδα για τη χρήση γεωγραφικών πληροφοριών εντός της Επιτροπής (COGI). Η εντολή της εν λόγω ομάδας είναι να

συντονίζει τη χρήση γεωγραφικών πληροφοριών εντός τωνπηρεσιών της Επιτροπής ώστε να βελτιωθεί η αποτελεσματικότητα και η αποδοτικότητα ως προς το κόστος της παρακολούθησης της ευρωπαϊκής πολιτικής που απαιτεί χωρική ανάλυση της ευρωπαϊκής επικράτειας σε ευρωπαϊκό και παγκόσμιο επίπεδο. Παρ' όλο που στόχος της είναι η εξυπηρέτηση των εσωτερικών αναγκών της Επιτροπής, η ομάδα αυτή μπορεί να συμβάλει στη δημιουργία ενός πλαισίου για μια ευρωπαϊκήποδομή γεωγραφικών δεδομένων. Μεταξύ των αποφάσεών της ξεχωρίζουν η έγκριση κοινού προτύπου μεταδεδομένων και του ενιαίου συστήματος αναφοράς, που μπορούν να θεωρηθούν ως τα πρώτα βήματα για τη διαμόρφωση ενός ολοκληρωμένου περιβάλλοντος γεωγραφικών πληροφοριών στην Ευρώπη.

(1) COM(98)585 τελικό.